༤ཟུར་མཁར་བའི་ནག་པོ་དགུ་སྦྱོར་ནད་གདོན་ཀུན་འཇོམས།རྒྱ་གར་སྐད་དུ།ཀཱ་ལ་ན་བ་ཡོ་ག།བོད་སྐད་དུ།ནག་པོ་དགུའི་སྦྱོར་བ་ཞེས་བྱ་བ།གིའུ་ཝང་དང་ནི་ཨ་རུ་ར།བཙན་དུག་གླ་རྩི་ཤུ་དག་དང་།།གུ་གུལ་མུ་ཟི་ཤིང་ཀུན་རྣམས།།རྒྱ་མི་སྣག་ཚོས་གཞི་བླང་ལ།།ཕྱེ་མ་རིལ་བུ་གང་ཡང་རུང་།།ལུས་ལ་བྱུག་གམ་གདགས་པར་བྱ།།དགུ་ཡི་སྦྱོར་བ་ཚོགས་པ་ན།།གཅིག་ཏུ་ས་བདག་གཉེན་པོར་འགྱུར།།གཉིས་སུ་ཀླུ་ཡི་དུག་གསུམ་སེལ།།གསུམ་ཏུ་གཉན་གྱི་དུག་རྣམས་སེལ།།བཞི་རུ་ལྷོག་པ་དཀར་ནག་སེལ།།ལྔ་རུ་འབྲུམ་ནག་ཐུབ་པར་འགྱུར།།དྲུག་ཏུ་རྒྱུ་གཟེར་ཐུབ་པ་ཡིན།།བདུན་དུ་བལ་ནད་ཐུབ་པར་འགྱུར།།བརྒྱད་དུ་མཁྲིས་པ་རྩར་རྒྱུག་ཐུབ།།དགུ་རུ་འགོ་བའི་ནད་རྣམས་ཐུབ།།བྱིས་པའི་གདོན་ཆེན་བཅོ་ལྔ་ཐུབ།།གཞན་ཡང་ཡོན་ཏན་བསམ་མི་ཁྱབ།།སློབ་དཔོན་ཀླུ་སྒྲུབ་སྙིང་པོ་ཡིས།།ནག་པོ་དགུ་ཡི་སྦྱོར་བ་འདི།།རྒྱུད་སྟེ་ཀུན་ནས་བཏུས་པའོ།།སྨན་དགུ་ལ་ནི་ལྷ་དགུ་བསྐྱེད།།ལྷ་དགུ་ལ་ནི་སྔགས་དགུ་གདབ།།རབ་གནས་བྱས་ལ་མགུལ་དུ་གདགས།།ནད་གདོན་སྲུང་བར་ཐེ་ཚོམ་མེད།།རྒྱུད་ལྡན་དོན་དགུའི་སྒོ་ནས་སོ།།དེ་ཡི་ལག་ལེན་མན་ངག་ནི།།གཟའ་སྐར་ཚེས་གྲངས་བཟང་དུས་ལ།།རང་རང་ངོ་བོ་མ་ཉམས་པའི།།སྨན་རྣམས་ལེགས་པར་རབ་བསགས་ནས།།མི་མཐུན་ཉམས་པའི་སྐྱོན་སྤངས་ལ།།ཨ་རུ་གིའུ་ཝང་ཤུ་དག་དང་།།བཙན་དུག་གླ་རྩི་གུ་གུལ་དང་།།ཤིང་ཀུན་མུ་ཟི་རྒྱ་སྣག་རྣམས།།རིམ་བཞིན་སྨན་བླ་ཏངྱ་ཐཱ།ༀ་བྷེེ་ཥ་ཛྱེ་བྷེེ་ཥ་ཛྱེ་མ་ཧཱ་བྷེེ་ཥ་ཛྱེ་བྷེེ་ཥ་ཛྱ་རྰ་ཛཱ་ཡ།ས་མུངྒ་ཏེསྭཱ་ཧཱ།འཇམ་ༀ་ཝྰ་གྰི་ཐཱ་རི་མུཾ་དབྱངས་དང་སྤྱན་རས་གཟིགས་ༀ་མ་ཎི་པདྨེ་ཧྰུཾ་དང་རྡོ་རྗེ་ༀབཛྲ་པྰ་ཎི་ཧྰུཾ་རྟ་མགྲིན་ༀབཛྲ་ཀྲོངྷ་ཧ་ཡ་གྲྰི་ཧུ་ལུ་ཧུ་ལུ་ཧྰུཾ་ཕཊ་ཁྲོ་བོ་བདུད་རྩི་ༀབཛྲ་ཨ་མྲི་ཏ་ཀུཎྜ་ལི་ཧ་ན་ཧ་ན་ཧྰུཾཕཊ་འཁྱིལ།།གང་ༀ་པྰུ་རྞ་ངྷ་དྲྰ་ཡ་སྭཱ་ཧཱ་བཟང་དབང་ཨོཾ་མ་ཧཱ་དེ་ཝ་ཧྰུཾ་ཕཊ་ཕྱུག་ཆེན་པོ་དང་།།ཚོགས་ཀྱི་བདག་པོར་ཏརྱ་ཐཱ།ན་མ༔སྟུ་ཏེ་གཎ་པ་ཏ་ཡེ་སྭཱ་ཧཱ།ༀ་ག༔ག༔ག༔ག༔ག༔ག༔ག༔ག༔གཎ་པ་ཏ་ཡེ་སྭཱ་ཧཱ་བསྐྱེད་བྱས་ནས།།རང་རང་སྙིང་བོ་གང་འགྲུབ་བཏབ།།རབ་གནས་ཤིས་བརྗོད་སོགས་ཀྱང་བྱ།།གོང་བཞིན་གང་དགོས་རིགས་པས་དཔྱད།།ཤིན་ཏུ་ཟབ་པའི་མན་ངག་མཆོག།འགྲོ་ལ་ཕན་པའི་དོན་དུ་ནི།།མ་སྦས་གསལ་བར་བསྟན་པ་ཡིས།།དགེ་བས་འགྲོ་རྣམས་སངས་རྒྱས་ཤོག།མན་ངག་བྱེ་བ་རིང་བསྲེལ་ལས།